Forsøkte å redde sine skutte venner
Pelloux er akuttlege, men var også skribent i satiremagasinet. - De satt i et redaksjonsmøte mot rasisme en onsdag morgen. Jeg var i et møte med brannvesenet, forteller han gråtkvalt i et intervju med TV-kanalen iTELE. Han befant seg bare 200 meter unna da han rundt 11.30 fikk telefon fra grafikeren Jean-Luc. Han trodde det var en spøk, men løp straks til stedet sammen med flere fra brannstasjonen. - Det var forferdelig, forferdelig. Mange var allerede drept, slaktet, henrettet. Men vi klarte å redde de andre, som nå tilsynelatende har det bra, forteller han - uten å gå i ytterligere detaljer om de skrekkelige scenene som må ha utspilt seg i lokalet. BAKGRUNN: Tolv personer drept i angrep mot ukeblad i Paris - Jeg er kommet hit nå for å si at avisen vil fortsette. De har ikke vunnet. De som døde, døde ikke forgjeves. Jeg er sikker på at «Charb» (redaktør Stéphane Charbonnier, journ.anm) reiste seg opp og kalte dem idioter, sier han. - Hvem tror du står bak dette? - Jeg vet ikke, men de er gale. Gale, sier Pelloux. - Hva skal du nå gjøre i tiden som kommer? - Jeg vet ikke lenger hva jeg skal gjøre. Jeg har mistet alle mine venner. BAKGRUNN: Slik skjedde angrepet Det var onsdag at de to brødrene Cherif og Said Kouachi stormet lokalene til det satiriske ukebladet Charlie Hedbo i Paris. Terrorbrødrene tok seg inn på et redaksjonsmøte, og drepte åtte av ukebladets ansatte, deriblant sjefsredaktør Stéphane Charbonnier. I tillegg ble en vedlikeholdsarbeider, en gjest i redaksjonslokaler og to politimenn drept av terroristene. Bildene av brødrenes henrettelse av politimannen Ahmed Merabet (42) har gått verden rundt siden de dukket opp onsdag, og preget mange avisforsider verden rundt torsdag. Ytterligere 11 personer ble skadet i angrepet. Flere av disse skal være alvorlig skadet. Rundt 88.000 politimenn jakter nå på de to terrorsiktede brødrene.
Charlie Hebdo-skribent Patrick Pelloux var den første som kom til redaksjonslokalene etter onsdagens grusomme terroraksjon. Han forteller om forferdelige scener. kom til redaksjonslokalene etter onsdagens grusomme terroraksjon. Han forteller om forferdelige scener.